FI
L 214/64
Euroopan unionin virallinen lehti
31.8.2023
1.3 Muovikomponenttien merkinnät 20 päivästä kesäkuuta 2025 alkaen yli 50 grammaa painavissa muovikomponenteissa on oltava merkintä, jossa ilmoitetaan polymeerityyppi käyttämällä asianmukaisia käytettävissä olevissa standardeissa vahvistettuja standardi­ symboleja tai -lyhenteitä välimerkkien ”>” ja ”<” väliin asetettuina.
Merkinnän on oltava helposti luettavissa.
Muovikomponentit on vapautettu merkitsemisvaatimuksista seuraavissa olosuhteissa: i)
merkintä ei ole mahdollinen muovikomponentin muodon tai koon vuoksi;
ii) merkintä vaikuttaisi muovikomponentin suorituskykyyn tai toiminnallisuuteen; iii) merkintä ei ole teknisesti mahdollinen muotoilumenetelmän vuoksi.
Merkintää ei edellytetä seuraavilta muovikomponenteilta: i)
pakkaukset, teipit, etiketit ja kiristekalvot;
ii) johdot, kaapelit ja liittimet, kumiosat ja muut komponentit, joissa merkinnälle ei ole käytettävissä sen luettavuuden kannalta riittävän suurta aluetta; iii) painetulle piirilevylle rakennetut kokoonpanot, PMMA-levyt, optiset komponentit, sähköstaattisilta purkauksilta suojaavat komponentit, sähkömagneettisilta häiriöiltä suojaavat komponentit ja kaiuttimet; iv) läpinäkyvät osat, joissa merkintä estäisi kyseisen osan toimintaa.
1.4 Kierrätettävyysvaatimukset 20 päivästä kesäkuuta 2025 alkaen: 1) Valmistajien, maahantuojien tai näiden valtuutettujen edustajien on asetettava saataville vapaasti käytettävissä olevalla verkkosivustolla purkamista koskevat tiedot, jotka ovat tarpeen, jotta mihin tahansa tuotteessa olevaan Euroopan parlamentin ja neuvoston direktiivin 2012/19/EU (2) liitteessä VII olevassa 1 kohdassa tarkoitettuun komponenttiin päästään käsiksi, sanotun kuitenkaan rajoittamatta direktiivin 2012/19/EU 15 artiklan 1 kohdan soveltamista.
2) Edellä 1 kohdassa tarkoitetuista tiedoista on käytävä ilmi purkuvaiheiden järjestys, työkalut ja teknologiat, jotka ovat tarpeen, jotta kohteena oleviin komponentteihin pääsee käsiksi.
3) Edellä 1 kohdassa tarkoitettujen tietojen on oltava saatavilla vähintään 15 vuoden ajan tuotemallin viimeisen kappaleen markkinoille saattamisen jälkeen.
2.
TIETOVAATIMUKSET 20 päivästä kesäkuuta 2025 alkaen: 1) Valmistajien, maahantuojien tai valtuutettujen edustajien on sisällytettävä teknisiin asiakirjoihin ja asetettava julkisesti saataville vapaasti käytettävissä olevalle valmistajan, maahantuojan tai valtuutetun edustajan verkkosivustolle seuraavat tiedot: a) mahdollinen yhteensopivuus irrotettavien muistikorttien kanssa; b) seuraavien kriittisten raaka-aineiden ja ympäristön kannalta merkityksellisten materiaalien ohjeellinen painoluokka: i)
koboltti akussa (painoluokat: alle 2 g, 2–5 g, yli 5 g);
ii) tantaali kondensaattoreissa (painoluokat: alle 0,05 g, 0,05–0,2 g, yli 0,2 g); iii) neodyymi kaiuttimissa, tärinämoottoreissa ja muissa magneettisissa osissa (painoluokat: alle 0,05 g, 0,05–0,2 g, yli 0,2 g); iv) kulta kaikissa komponenteissa (painoluokat: alle 0,02 g, 0,02–0,1 g, yli 0,1 g); c) kierrätettävyysasteen (Rcyc) viitteellinen arvo; (2) Euroopan parlamentin ja neuvoston direktiivi 2012/19/EU, annettu 4 päivänä heinäkuuta 2012, sähkö- ja elektroniikkalaiteromusta (EUVL L 197, 24.7.2012, s. 38).